May kutsus Briti parlamenti üles mitte toetama teist Brexiti referendumit
#000003
Briti peaminister Theresa May ärgitas esmaspäeval parlamendisaadikuid mitte toetama teist referendumit Euroopa Liidust lahkumise üle, ja lubas panna lahkumisleppe alamkojas hääletusele 14. jaanuariga algaval nädalal.
#000004
May kutsus parlamendis eelmise nädala EL-i tippkohtumise tulemustest ülevaadet andes saadikuid "mitte petma Briti rahva usaldust püüetega korraldada teine referendum".
#000005
"Teine referendum tekitaks korvamatut kahju meie poliitika aususele. Sellega ütleksime miljonitele demokraatiat usaldanud inimestele, et meie demokraatia ei anna tulemusi," lausus peaminister ja lisas, et "see ei viiks meid kuidagi edasi".
#000006
Olukorras, kus May valitsuse ja EL-i vahel saavutatud kokkuleppele on vastuseis kõigis alamkoja leerides, on Suurbritannias hoogustunud üleskutseid teise referendumi korraldamiseks.
#000007
Peaminister on teise referendumi korduvalt välistanud sõnumiga, et rahva 2016. aasta juunis langetatud otsus EL-ist lahkuda on selge.
#000008
"Ma tean, et see ei ole kõigi jaoks parim lepe," sõnas May. "See on kompromiss, aga kui me hakkame pidama täiuslikku hea vaenlaseks, riskime EL-ist leppeta lahkumisega."
#000009
May püüab saada EL-ilt täiendavaid tagatisi Iiri tagavaraplaani "ajutise" iseloomu kohta, mida EL-i liidrid läinudnädalasel ülemkogul kinnitasid.
#000010
Eelmisel nädalal lükkas peaminister edasi kavandatud parlamendihääletuse Brexiti leppe üle ja lubas, et alamkoda saab selle üle hääletada enne 21. jaanuari.
#000011
Esmaspäeval ütles May, et hääletus tuleb 14. jaanuariga algaval nädalal. "Me peame jääma truuks oma kohusele viia töö lõpuni," sõnas peaminister.
#000012
Opositsioonijuht Jeremy Corbyni sõnul "on peaminister küüniliselt aja ära kulutanud, püüdes manööverdada parlamenti olukorda, kus see peab valima kahe vastuvõetamatu tulemuse vahel: tema kokkulepe või leppeta väljumine".
#000014
May on öelnud, et tema valitsus peab pärast eelmise nädala Euroopa Ülemkogu EL-iga lisakõnelusi, kuid Euroopa Komisjoni pressiesindaja Margaritis Schinas lausus esmaspäeval, et "uusi kohtumisi Ühendkuningriigiga ei kavandata".
#000015
Euroopa Komisjon ja Briti valitsus on teatanud, et mõlemad on hoogustanud ettevalmistusi leppeta Brexitiks, kui lahkumislepe Briti parlamendi heakskiitu ei pälvi.
#000016
Vaidlus Briti alamkojas 17. detsembril:
#000017
Corbyn esitas taotluse umbusaldushääletuseks May vastu
#000018
Briti opositsioonilise Tööpartei liider Jeremy Corbyn esitas esmaspäeval taotluse mittesiduva umbusaldushääletuse korraldamiseks peaminister Theresa May vastu, kui valitsusjuht teatas, et Euroopa Liidust lahkumise lepe pannakse hääletusele alles uuel aastal, 14. jaanuariga algaval nädalal.
#000019
"Sellel kojal ei ole usaldust peaministrisse tema suutmatuse tõttu võimaldada alamkojal korraldada sisukas hääletus," ütles Corbyn enne taotluse esitamist.
#000020
Corbyni sõnul oli see samm ainus mõeldav viis, tagamaks Brexiti-leppe hääletust veel sel nädalal.
#000021
Valitsus peab olema nõus mittesiduva hääletusega ning isegi siis, kui see on edukas, ei tähenda see automaatselt May kukutamist.
#000022
May võitis eelmisel nädala oma konservatiividest parlamendisaadikute usaldushääletuse, kuid selle tulemused näitasid, et kolmandik saadikutest on tema vastu.
#000023
Kui enamus alamkoja saadikutest toetab May umbusaldamist, nõrgendab see peaministri võimu veelgi ning võib kaasa tuua hääletuse kogu tema valitsuse üle.
#000024
May ja Blairi vahel puhkes varem terav mõttevahetus
#000025
Suurbritannia peaministri Theresa May sõnul põhjustaks uue Brexiti rahvahääletuse korraldamine riigile korvamatut kahju, selgus valitsusjuhi esmaspäevasest kõne katkenditest, mis avaldati juba ette. May hoiatab parlamendiliikmeid, et need ei toetaks uue rahvahääletuse ideed.
#000026
Peaministri hinnangul põhjustaks rahvahääletus poliitika usutavusele korvamatut ja tühistamatut kahju ning lõhestaks rahvast praegusest veelgi enam.
#000027
May ja endise valitsusjuhi Blairi vahel puhkes pühapäeval erakordne avalik tüli Brexiti teemal.
#000029
Konservatiiv May süüdistas Tööpartei endist esimeest Blairi valijate solvamises ja püüetes õõnestada tema valitsust üleskutsetega teise referendumi korraldamiseks, et murda Briti lahkumislepet Euroopa Liidust ümbritsev patiseis.
#000030
"See, et Tony Blair läheb Brüsselisse ja püüab õõnestada teist referendumit propageerides meie läbirääkimisi, on solvang ametikohale, millel ta kunagi töötas, ja rahvale, keda ta teenis," teatas May laupäeva hilisõhtul avalduses.
#000031
"Me ei saa nii, nagu tema seda teeks, loobuda vastutusest selle otsuse ees. Parlamendil on demokraatlik kohus viia ellu see, mille poolt briti rahvas hääletas," lausus valitsusjuht.
#000032
Blair, kes juhtis aastatel 1997-2007 Suurbritannia leiboristlikku valitsust, süüdistas pühapäeval konservatiivist peaministrit "vastutustundetuses".
#000033
"Praegu on mõistlik lubada parlamendil hääletada iga ette pandud Brexiti vormi üle, mille seas on ka peaministri kokkulepe," lausus ekspeaminister avalduses.
#000034
Kui parlament ei suuda kokkuleppele jõuda, on Blairi sõnul loogiline "küsida uuesti rahva arvamust".
#000035
"Mis on vastutustundetu, on aga püüda töödelda teerulliga parlamendiliikmeid nõustuma kokkuleppega, mis on nende silmis siiralt halb, ja teha seda ähvardusega, et kui nad seda toetama ei asu, laseb valitsus riigil ilma leppeta välja kukkuda," ütles endine valitsusjuht.
#000036
Blair toetab Suurbritannia EL-i jäämist ja olukorras, kus May valitsuse ja EL-i vahel saavutatud kokkuleppele on vastuseis kõigis alamkoja leerides, on ta hoogustanud üleskutseid teise referendumi korraldamiseks.
#000037
May on lubanud korraldada Briti alamkojas Brexiti leppe üle hääletuse enne 21. jaanuari ning Euroopa Komisjoni presidendi Jean-Claude Junckeri sõnul peab Briti peaminister esitama lähinädalatel konkreetsed ettepanekud, kui ta tahab EL-ilt enne seda täiendavat abi.
#000038
Reedel ütles peaminister, et EL ja Suurbritannia peavad lähipäevil veel kõnelusi. May püüab saada EL-ilt täiendavaid tagatisi Iiri tagavaraplaani "ajutise" iseloomu kohta, mida EL-i liidrid selle nädala ülemkogul kinnitasid.
#000039
Briti välisminister Jeremy Hunt andis pühapäeval mõista, et Suurbritanniat ootab õitseng ka EL-ist leppeta lahkumise korral. Samuti ütles ta, et tahaks kunagi saada Briti peaministriks.
#000040
"Aga ma arvan, et esmalt peaksime end läbi vedama neist katsumusi täis paarist järgmisest kuust ja ma usun kirglikult, et Theresa May on selleks õige inimene," ütles Hunt ajalehele Sunday Telegraph.
#000041
"Välisilm" tegi enne murrangulist hääletust ülevaate Brexiti käekäigust
#000043
May ei välista Brexiti tähtaja edasilükkamist
#000044
Briti politsei soovitab poodidel leppeta Brexitiks turvamehi juurde palgata
#000045
Briti parlament ei luba valitsusel Brexiti-kavaga viivitada
#000046
Suurbritannia opositsioonijuht lubas võidu korral Brexitiga jätkata
#000050
Briti ettevõtjad Brexiti teemal: jälgime parlamendis toimuvat õudusega
#000054
Euroopa Komisjon tõhustab ettevalmistusi leppeta Brexitiks
#000058
Nabi lohutusringi matšist: mulle ei antud võrdset võimalust
#000060
Päästeametnik läks pensionist ilmajäämise pärast kohtusse
#000070
Päästeametnik läks pensioni saamatajäämise pärast sotsiaalkindlustusameti vastu kohtusse
#000087
Vahemere migratsioonisurve ähvardab Euroopa tülli ajada
#000092